jkorsvik/nowiki_second_scrape_merged huggingface dataset:
The Art of Live

The Art of Live er et konsertalbum og en konsert-DVD fra det amerikanske progressiv metal-bandet Queensrÿche.
Både CD-en og DVD-en ble innspilt under bandets 2003 Tribe-turne sammen med Dream Theater. Sporlistene er nesten like, med unntak at DVD-en mangler «Anybody Listening?», og inneholder to coverlåter; «Comfortably Numb» (Pink Floyd) og «Won't Get Fooled Again» (The Who), som ble fremført sammen med Dream Theater.


== Sporliste ==


=== CD ===
«Tribe» (Eddie Jackson, Scott Rockenfield, Geoff Tate, Michael Wilton) – 6:09
«Sign of the Times» (Chris DeGarmo) – 3:39
«Open» (DeGarmo, Tate, Wilton) – 4:40
«Losing Myself» (Mike Stone, Tate) – 4:08
«Desert Dance» (DeGarmo, Rockenfield, Tate, Wilton) – 4:14
«The Great Divide» (Tate, Wilton) – 4:39
«Rhythm of Hope» (Jackson, Rockenfield, Tate) – 3:37
«My Global Mind» (DeGarmo, Rockenfield, Tate, Wilton) – 4:18
«Roads to Madness» (DeGarmo, Tate, Wilton) – 5:09
«Della Brown» (DeGarmo, Rockenfield, Tate) – 6:21
«Anybody Listening?» (DeGarmo, Tate) – 6:48
«Breaking the Silence» (DeGarmo, Tate) – 4:37
«The Needle Lies» (Tate, Wilton) – 3:14
«Best I Can» (DeGarmo) – 5:30


=== DVD ===
«Tribe» (Eddie Jackson, Scott Rockenfield, Geoff Tate, Michael Wilton) – 6:09
«Sign of the Times» (Chris DeGarmo) – 3:39
«Open» (DeGarmo, Tate, Wilton) – 4:40
«Losing Myself» (Mike Stone, Tate) – 4:08
«Desert Dance» (DeGarmo, Rockenfield, Tate, Wilton) – 4:14
«The Great Divide» (Tate, Wilton) – 4:39
«Rhythm of Hope» (Jackson, Rockenfield, Tate) – 3:37
«My Global Mind» (DeGarmo, Rockenfield, Tate, Wilton) – 4:18
«Roads to Madness» (DeGarmo, Tate, Wilton) – 5:09
«Della Brown» (DeGarmo, Rockenfield, Tate) – 6:21
«Breaking the Silence» (DeGarmo, Tate) – 4:37
«The Needle Lies» (Tate, Wilton) – 3:14
«Best I Can» (DeGarmo) – 5:30
«Comfortably Numb» (David Gilmour, Roger Waters)
«Won't Get Fooled Again» (Pete Townshend)


== Personell ==
Geoff Tate – Vokal
Mike Stone – Gitar
Michael Wilton – Gitar
Eddie Jackson – Bassgitar
Scott Rockenfield – Trommer


== Eksterne lenker ==
(en) The Art of Live på Discogs 
(en) The Art of Live på MusicBrainz 
(en) The Art of Live på AllMusic
Oj, svijetla majska zoro

«Oj, svijetla majska zoro», Å, strålende maimorgen, er den montenegrinske nasjonalsangen.


== Tekst ==
Casablanca Records

Casablanca Records er et internasjonalt plateselskap basert i USA.
Selskapet ble startet av Neil Bogart, som gikk i partnerskap med Cecil Holmes, Larry Harris og Buck Reingold, i 1973 etter at de alle sluttet hos «Buddah Records». Selskapet utga hits med bl.a. Donna Summer, Village People, Parliament, KISS, Cher og Irene Cara.PolyGram Records kjøpte 50% av Casablanca i 1977 for 15 millioner USD, og i 1980 ble Bogart presset ut av Polygram for økonomiske uregelmessigheter og dårlig ledelse. Etter dette kom det mest gjenutgivelser under varemerket Casablanca. Platemerket har blitt lansert på nytt både i 2000 og 2012 som imprints, og fikk en australsk avdeling i 2016.


== Referanser ==
Bachelor of Science

Bachelor of Science (forkortet B.Sc.) er en akademisk grad som har sin opprinnelse i England, og betyr at man har fullført 3-, 4- eller sågar 5-årig høyere universitetsutdannelse innenfor enten naturfag (natural sciences) eller samfunnsfag (social sciences). For eksempel gir London School of Economics nesten utelukkende B.Sc.-grader, til tross for at universitetet ikke tilbyr noen naturfag. På den andre enden av skalaen har man Oxbridge-universitetene som utelukkende gir bachelor of arts (B.A.)-grader. Grunnen for dette var at man anså fysikk og matematikk for å være «arts», siden de utgår fra De frie kunstene, mens biologi, fysiologi og botanikk ble ansett for å være grader innenfor medisin (som gir en bachelor of medicine (B.Med. eller B.M.). Siden man fra gradens tittel generelt sett ikke kan se hvilket fag man har studert, er det vanlig å oppgi dette etter gradens navn (for eksempel B.Sc. Mathematics eller B.Sc. Economics).
Mange land, blant annet innenfor Samveldet av nasjoner, i tillegg til USA bruker denne gradsbetegnelsen for deler av sin utdannelse. B.Sc. og Bachelor of Arts utgjør sammen det overveldende flertallet av grader som gis etter fullførelse av første grad av høyere utdannelse ved en engelskspråklig institusjon. Flere europeiske nasjoner har tatt bachelorgraden i bruk som oppfølging av Bologna-prosessen. Bachelor of Science blir da gjerne brukt som engelsk oversetning for en bachelor gitt i realfag eller teknologi. Det bør merkes at innholdet i en utdannelse kan variere mellom land og utdanningsinstitusjoner selv om man bruker likelydende titler. 
De som hadde påbegynt visse bachelor of science-studier seneste høsten 1999  kunne få graden godkjent som jevngod med sivilingeniør-graden. Dette gjaldt bachelor of science fra Canada eller Storbritannia, forutsatt at studiet var godkjent av henholdsvis Canadian Engineering Accreditation Board eller Engineering Council UK. For de med Bachelor of Science grad fra USA krevdes det et semesters tilleggsutdanning ved siden av at studiet måtte være godkjent av Accreditation Board for Engineering and Technology. Godkjenning ble gjort av Nemnda for godkjenning av sivilingeniørgraden.Man kan i Storbritannia, Australia, India, Canada og Singapore starte på en doktorgrad etter en avlagt bachelorgrad med gode resultater eller annen utdanning, forutsatt at universitetet finner at den er på likeverdig nivå med sitt eget lands bachelorutdanning.En bachelorgrad er ikke tilstrekkelig for å bli tatt opp på et doktorgradsprogram i Norge, Danmark og Finland.


== Se også ==
Høgskoleingeniør
Utdanning i Storbritannia


== Referanser ==
Forsknings- og kompetansenettverk for IT i utdanning

Forsknings- og kompetansenettverk for IT i utdanning (ITU) var en nasjonal FoU-enhet innen feltet IKT og utdanning. Fra 1. januar 2010 inngikk ITU som en del av det Nasjonalt senter for IKT i utdanningen, sammen med Uninett ABC og Utdanning.no. ITU bedrev forskning og utredning om utdanningspolitikk og IKT. ITU fokuserte på den kunnskapsbygging om digital dannelse og digital kompetanse.


== Bakgrunn ==
ITU ble opprettet i 1997, som et sentralt prosjekt i handlingsplanen IT i norsk utdanning 1996-1999. Universitetet i Oslo vant en konkurranse utlyst av Kirke-, utdannings- og forskningsdepartementet om å opprette et nasjonalt forskningsnettverk.  I 2000 ble ITU videreført i en ny fireårsperiode under handlingsplanen IKT i norsk utdanning. Plan for 2000-2003. 1. januar 2004 ble ITU etablert som en permanent nasjonal fagenhet ved Det utdanningsvitenskapelige fakultet ved Universitetet i Oslo, og fikk et nytt mandat for fire år, knyttet til Program for digital kompetanse 2004–2008.


== Eksterne lenker ==
ITUs hjemmeside (arkiv)
Senter for IKT i utdanningen
Robert Kovač

Robert Kovač (født 6. april 1974) er en kroatisk fotballtrener og tidligere fotballspiller som er assistenttrener for Wolfsburg.Robert Kovač ble født i Vest-Berlin, foreldrene var kroatiske gjestearbeidere fra Livno i Bosnia-Hercegovina. Han startet karrieren i mindre klubber som Rapide Wedding og Hertha Zehlendorf (1994–1995) før han debuterte i Bundesliga for FC Nürnberg i 1995. Deretter spilte han flere sesonger for Bayer Leverkusen (1996–2001) før han gikk til Bayern München i 2001. Fra 2005 spilte han to sesonger i Serie A for Juventus, og i juni 2007 tegnet han en toårskontrakt med Bundesligaklubben Borussia Dortmund.
Han spilte for Kroatia under VM 2002 og EM 2004. Han startet også for Kroatia under VM 2006, men etter to gule kort gikk han glipp av den siste kampen i gruppespillet mot Australia. På landslaget og i klubbene Bayer Leverkusen og Bayern München har Robert spilt sammen med sin bror Niko.


== Referanser ==


== Eksterne lenker ==
(de) Robert Kovač – Munzinger Sportsarchiv 
(en) Robert Kovač – FIFA 
(en) Robert Kovač – UEFA 
(en) Robert Kovač – Transfermarkt 
(en) Robert Kovač – Transfermarkt (manager) 
(en) Robert Kovač – national-football-teams.com 
(en) Robert Kovač – WorldFootball.net 
(en) Robert Kovač – FootballDatabase.eu 
(de) Robert Kovač – fussballdaten.de 
(en) Robert Kovač – Soccerway
Feier

Feier (Nåværende tittel; brannforebygger), tidligere kalt skorsteinsfeier, er en yrkesbetegnelse på en faglært person som feier og reingjør skorsteiner, røykkanaler, ildsteder, sentralfyrings- og ventilasjonsanlegg for å forebygge brann og avgassutslipp. Hovedoppgaven er å fjerne sot og eventuelt tjære som setter seg på innsida av skorsteinen når en fyrer og forbrenninga er dårlig. Feieren går også tilsyn, dette er for å forebygge brann i fyringsanlegget samt resten av bygget, under tilsynet sjekker de branntekniske installasjoner av fyringsanlegg og oljetanker i boliger og andre bygg samt andre branntekniske installasjoner i boliger. De skal også informere om fyringsteknikk og brannvern.


== Historikk ==
Feierfaget oppstod i byer i Europa på 1600-tallet for å hindre pipebrann, en vanlig årsak til hus- og bybranner. I Norge kom de første feierne til Bergen fra Danmark og Tyskland i 1710.
Feierne ble etterhvert en viktig og synlig yrkesgruppe i byene, og det oppstod flere folkelige forestillinger og tradisjoner knyttet til dem. Feierne var blant annet flere steder ansett som lykkebringere.


== I Norge ==
Feiervesenet i Norge er regulert etter brann- og eksplosjonsvernloven fra 2002. Alle norske kommuner er pålagt å ha feie- og tilsynstjenester. Tjenesten er organisert som en kommunal etat sammen med brannvesenet, men blir også drevet av private bedrifter med ansatte.
Utdannelse til feier i Norge foregår gjennom ett år i videregående skole og tre år i lære. Fagopplæringa foregår ved Norges brannskole i Tjeldsund og blir avsluttet med en svenneprøve. Feiermesternes Landsforening (FLF) ble stiftet i 1945 og er en uavhengig landsomfattende interesseorganisasjon for feiere.


== Eksterne lenker ==
(en) Chimney sweeps – kategori av bilder, video eller lyd på Commons 
(en) Chimney sweep – galleri av bilder, video eller lyd på Commons 
Utdanning.no sin yrkesbeskrivelse av feier
Kort historikk (på svensk)
Feierutdannelsen i videregående opplæring
Mesterutdanning i feierfaget i Norge
Bilder av feiere, Oslo Museum
Det pavelige universitet Sankt Thomas Aquinas (Angelicum)

Det pavelige universitet Sankt Thomas Aquinas (Angelicum) er Den hellige stols universitet i Roma. Dominikanerne ble gitt ansvaret for institusjonen.


== Fakulteter ==
Filosofi
Kirkerett
Samfunnsvitenskap
Teologi


== Kjente studenter ==
Aloysius Matthew Ambrozic
Lorenzo Antonetti
William Wakefield Baum
Alberto Bovone
Nicola Canali
Thomas Benjamin Cooray
Kevin John Dunn
John Patrick Foley
Julián Herranz Casado
Aage Hauken
James Aloysius Hickey
Johannes Paul II
Noël Kinsella, speaker i Canadas senat
Nicolás de Jesús López Rodríguez
Alfonso López Trujillo
Jacob Mangers
Jorge María Mejía
Silvio Angelo Pio Oddi
Marc Ouellet
Anders Piltz
Dominique Pire, tildelt Nobels fredspris i 1958
Paulos Faraj Rahho
Maurice Roy
José Saraiva Martins
Louis-Albert Vachon
Varkey Vithayathil
Johannes Willebrands


== Referanser ==


== Eksterne lenker ==
Offisielt nettsted 
(en) Pontifical University of St. Thomas Aquinas (Angelicum) – kategori av bilder, video eller lyd på Commons 
OPAC – Library Catalogue (en) (it)
Angelicum University Press (en) (it)
Angelicum Newsletter Blog (en) (it)
AngelicumSTOQ (Science, Theology and the Ontological Quest) (en)
The International Dominican Foundation: Project 'Rome' (en)
[[Kategori:Pavelige universiteter og kollegier]Angelicum]]
U2s diskografi

U2 er et irsk rockeband bestående av Bono (Paul David Hewson) vokal og gitar, The Edge (David Howell Evans), gitar, piano og vokal, Adam Clayton, bass og Larry Mullen jr. på trommer. Siden midt på 1980-tallet har bandet vært et av verdens mest populære band. De har solgt anslagsvis 170 millioner plater på verdensbasis, og har fått flest grammy-priser av alle artister (22). I tillegg har de gjort seg bemerket med sitt sterke engasjement innenfor politiske saker og miljøvern.


== Diskografi ==


=== Studioalbum ===


=== Livealbum ===


=== Filmmusikk ===


=== Samlealbum ===


=== Box sets ===


=== EP-er ===


== Listeplassering ==


== Videografi ==


=== utgitte filmer ===


=== Film album ===


=== Musikk videoer ===


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Underkultur

En underkultur er en vekst eller blanding av vekster som dyrkes sammen med en hovedkultur, feks korn. Underkulturen kan ha flere hensikter; å konkurrere mot ugras, samle næringsstoffer og å hindre erosjon og utvasking av plantenæringsstoffer. 
Underkultur er vanlig å benytte seg av i økologisk dyrking av korn, men det oppfordres via tilskudd og økonomiske støtteordninger og til å brukes i konvensjonell dyrking.
I økologisk dyrking er grønngjødslingseffekten, eller evnen til å samle nitrogen og andre næringsstoffer viktig. Hovedkulturen får selv liten nytte av næringen som underkulturen samler, men året etter frigjøres denne og blir tilgjengelig for kulturpanten. I praksis kan man regne med en meravling på 40 til 60 kg korn i året etter en underkultur med hvitkløver.
En vanlig frøblanding til bruk som underkultur er en blanding bestående av hvitkløver og raigras. Kløver samler nitrogen fra luften mens raigraset virker som en fangvekst som binder jorden og reduserer utvasking.
Saint John’s

Saint John's er hovedstaden og den største byen i Antigua og Barbuda. Byen ligger på øya Antigua. Arealet av byen er omtrent 10 km². Ved folketellingen i 2011 var innbyggertallet 21 643. Fra havnen i Saint John's fraktes det ut en del bomull og andre varer som produseres på øyene.
Byen var administrasjonssenteret i kolonien Antigua og Barbuda fra 1632 til 1981. Det året ble landet selvstendig og Saint John's ble hovedstad. 
V.C. Bird internasjonale lufthavn ligger omtrent 8 kilometer fra Saint John's.
Under verdensmesterskapet i cricket 2007 ble flere kamper spilt på Sir Vivian Richards Stadium, som ligger 20 minutter utenfor byen. Kirken St. John's Cathedral ble sist gjenoppbygd i 1845. Museum of Antigua and Barbuda ligger også i byen.


== Se også ==
Liste over byer i Antigua og Barbuda


== Referanser ==


== Eksterne lenker ==
Saint John's hos Wikivoyage
Stout

Stout er et nesten sort, overgjæret øl med opphav på De britiske øyer. Det blir laget av brent malt eller bygg og var i begynnelsen en type porter.
Navnet stout betyr «sterk». Den første kjente bruken av ordet om øl er i et dokument fra 1677. På denne tiden kunne stout ganske enkelt vise til styrken på ølet, og også andre øltyper med mye alkohol kunne bli kalt stout. Senere ble ordet bare brukt om den mørke portertypen.
Ved slutten av 1800-tallet ble stout tillagt egenskapen som en helse- og styrkebringende drikk som ble drukket av idrettsutøvere, ammende kvinner og tidligere syke.


== Noen stouttyper ==
Guinness fra Irland.
Murphy's  fra Irland.
Beamish fra Irland.
Mackeson's XXX fra England.
Cornish Cream fra Cornwall i England.
Coopers Best Extra Stout fra Australia.
Castle Milk Stout fra Sør-Afrika.


== Referanser ==
Ain-Diab Circuit

Ain-Diab Circuit var en Formel 1-bane bygget i 1957, sørvest for Ain-Diab i Marokko. Den var 7,618 kilometer lang. Marokkos Grand Prix ble kjørt her i 1958.Banen var designet av Royal Automobile Club of Morocco og gitt en full velsignelse fra Sultan Mohammed V. Det tok bare seks uker å konstruere banen, som brukte kystveien og hovedveien fra Casablanca til Azemmour. Det ble kjørt et Formel 1-løp i 1957, men det var ikke del av verdensmesterskapet. Den 19. oktober 1958 ble Marokkos Grand Prix 1958 arrangert som det siste løpet i Formel 1-sesongen 1958. Løpet ble vunnet av Stirling Moss som kjørte en Vanwall og fullførte de 53 rundene på 2t 09m 15,1s.Det var en forferdelig ulykke under løpet, da motoren i Stuart Lewis-Evans' Vanwall ble ødelagt og bilen spant og krasjet. Han ble sterkt forbrent, og døde på sykehus i England seks dager senere.


== Formel 1 historie ==


== Referanser ==
Ali Vâsib

Prins Ali Vâsib Efendi (født 13. oktober 1903, død 9. desember 1983) var det 41. overhodet for Det osmanske dynastiet. Han var sønn av Ahmed IV Nihad og Safru Hanım.
Karisk

Karisk var et av de anatoliske språk og ble talt av befolkningen i Karia sørvest i Lilleasia. 
Bemerkelsesverdig er den kariske skriften, som bestod av skriftstegn hvorav de fleste var basert på bokstaver i det greske alfabetet, men hvor de fleste hadde en helt annen lydverdi enn på gresk.
Mehmed VII Orhan

Prins Mehmed Orhan Efendi (født 11. juli, 1909, død 12. mars, 1994) var det 42. overhodet for Det osmanske dynastiet. Han var barnebarnet til Abd-ul-Hamid II.
I januar 1933 giftet seg med prins Mehmed Orhan HH Nafiye Yeghen Hanım Efendi. I 1944 giftet han seg med Marguerite Irma Fournier. Han hadde en datter med sin første kone og en sønn med sin andre kone.

HIH Princess Fatma Necla Sultan (født i Kairo 14. september 1933 - 2010)
Sultanzade Erol Germann, (født 1954)
Sultanzade Osman Cem Germann, (født 1963)Mehmed Selim Orhan, (født 1943), ble ved fødselen fratatt tittelen HIH ŞehzadeMehmed Selim Orhan og hans linje er ikke arvinger til den ottomanske trone, på grunn av sin kristne tro.


== Referanser ==
Montenegrinsk 1. divisjon

1. divisjon i Montenegro (serbisk: Prva crnogorska fudbalska liga) er toppdivisjonen i fotball i Montenegro. Ligaen organiseres av Det montenegrinske fotballforbundet og 12 lag deltar hvert år. Vinneren av 1. divisjon går inn i første kvalifiseringsrunde til Mesterligaen. Andreplassen og vinneren av den nasjonale cupen går inn i kvalifiseringen til UEFA-cupen. Laget som tar tredjeplassen (eller fjerdeplassen) er kvalifisert for spill i UEFA Intertoto Cup. Lagene på 11.- og 12.-plassen rykker ned til montenegrinsk 2. divisjon.


== UEFA-ranking (2022) ==
UEFA-rangering foran 2022/23-sesongen.

Historisk ligarangering


== Seriemestre ==


=== År for år ===

2006–07 – Zeta
2007–08 – Budućnost Podgorica
2008–09 – Mogren
2009–10 – Rudar
2010–11 - Mogren
2011–12 - Budućnost Podgorica
2012–13 - Sutjeska Nikšić
2013–14 - Sutjeska Nikšić
2014–15 - Rudar
2015–16 - Titograd
2016–17 - Budućnost Podgorica
2017–18 - Sutjeska Nikšić
2018–19 - Sutjeska Nikšić
2019–20 - Budućnost Podgorica
2020–21 - Budućnost Podgorica
2021–22 - Sutjeska Nikšić


=== Etter klubb ===


== Toppscorer ==


=== Etter sesong ===
2006–07 -  Damir Čakar (Rudar Pljevlja) &  Žarko Korać (Zeta) - 16 mål
2007–08 -  Ivan Jablan (Lovćen Cetinje) - 13 mål
2008–09 -  Fatos Bećiraj (Budućnost Podgorica) - 18 mål
2009–10 -  Ivan Bošković (Grbalj) - 28 mål
2010-11 -  Ivan Vuković (Budućnost Podgorica) - 20 mål
2011-12 -  Admir Adrović (Budućnost Podgorica)- 22 mål
2012-13 -  Admir Adrović (Budućnost Podgorica) &  Žarko Korać (Zeta)- 18 mål
2013-14 -  Stefan Mugoša (Mladost Podgorica) - 15 mål
2014-15 -  Goran Vujović (FK Sutjeska) - 21 mål


=== Topscorere gjennom tidene ===
Spillere i Uthevet skrift spiller fortsatt i Montenegrinsk 1. divisjon


== Referanser ==


== Eksterne lenker ==
Det Montenegrinske fotballforbundet
RSSSF Montenegro First League
Gjone

Gjone er et lite sted som er en del av Kvelde i Larvik kommune. Det består av fire hovedgårder, Nord-Gjone, Mellem-Gjone, Stor-Gjone og Søndre-Gjone og prestegården ligger også på Gjone. Det er laksefiske ved Holmfoss og mye skog i området, som har ca. 25 innbyggere.  På Gjone er det stort sett gårdsdrift, men det er ingen som driver med dyr.
Battlefield Heroes

Battlefield Heroes var et internettbasert tredjepersonsskytespill i tegneseriestil. 
Spillet ble utviklet av EA DICE og Easy Studios, og utgitt av Electronic Arts for Microsoft Windows. Spillet ble gjort offentlig tilgjengelig 25. juni 2009, etter å ha gjennomgått to runder med lukket betatesting siden 8. mai 2009. Battelfield Heroes hadde 16 års aldersgrense. Spillet var det første av Electronic Arts Play 4 Free-spill og ble finansiert gjennom freemium-forretningsmodellen.
Hvert lag begynner med 50 liv, og ett flagg. Å drepe fiender, og holde flere flagg enn motstanderen, skal redusere motstandernes liv gradvis.
Det var flere forskjellige kjøretøy i spillet, basert på ekte kjøretøy fra andre verdenskrig. blant annet Messerschmitt Bf 109 og Supermarine Spitfire.

I mars 2011 annonserte Electronic Arts i en pressemelding at Battlefield Heroes hadde over syv millioner registrerte brukere.Battlefield Heroes, Battlefield Free4Play, Need for Speed World og FIFA World ble lagt ned sommeren 2015.


== Referanser ==


== Eksterne lenker ==
(en) Battlefield Heroes hos MobyGames 
(en) Battlefield Heroes på Metacritic 
(en) Battlefield Heroes på Internet Movie Database 
(en) Battlefield Heroes hos Internet Game Database 
(en) Battlefield Heroes hos GameSpot 
(en) Battlefield Heroes hos IGN 
(en) Battlefield Heroes hos GameFAQs
Grimsvannet

Grimsvannet (også skrevet Grimsvann og Grimsvatnet) er en liten innsjø i Vågsbygd, like utenfor Kristiansand. Det er gode badefasiliteter ved vannet, og det er mye besøkt i sommerhalvåret.


== Referanser ==
Kristoffer Jørgensen

Kristoffer Jørgensen (født 1974 i Tromsø) er en norsk stuntmann, stuntkoordinator og nysirkusartist, bosatt i Tromsø. Han har vært aktiv i en lang rekke produksjoner innenfor både film, fjernsyn og teater.


== Referanser ==
Lord High Steward

Posisjonen Lord High Steward (norsk: riksdrott) av England er den første av riksembedsmennene. Embetet har ikke vært besatt sammenhengende siden 1421, unntagen ved kroninger og ved rettssaker for adelige i House of Lords der Lord High Steward leder. I noen anledninger har Lord Chancellor blitt utnevnt til å opptre som Lord High Steward. Egne rettssaker for adelige ble avskaffet i 1948, selv om riksretten ikke har blitt avskaffet. Det fantes en «Court of the Lord High Steward» som fungerte som riksrett når parlamentet ikke var i funksjon.
Daglig bevegelse

Daglig bevegelse er et astronomisk begrep som refererer til den tilsynelatende, daglige bevegelsen til stjernene rundt jorden, eller mer presist rundt de to himmelpolene. Den kommer av jordens rotasjon rundt sin akse, så hver stjerne synes å bevege seg i en sirkel. Tiden for en fullstending rotasjon er 23 timer 56 minutter 4,09 sekunder (1 siderisk døgn).
Bevegelsens retning på den nordlige halvkule:

man ser mot nord, under Nordstjernen: venstre–høyre, vest–øst
man ser mot nord, over Nordstjernen: høyre–venstre, øst–vest
man ser mot sør: venstre–høyre, øst–vestDermed beveger nordlige, sirkumpolare stjerner seg mot urviseren rundt Nordstjernen.
På nordpolen kan man ikke bruke ordene nord, øst og vest; bevegelsen er ganske enkelt venstre–høyre, eller hvis man ser rett oppover, mot urviseren rundt senit.
For den sørlige halvkule, bytt ut nord med sør, venstre med høyre, og bytt ut Nordstjernen med den sørlige himmelpol. De sirkumpolare stjernene beveger seg med urviseren rundt denne polen. Øst og vest skal ikke byttes om.
Ved ekvator er begge himmelpolene i horisonten, og bevegelsen er mot urviseren (dvs. mot venstre) rundt Nordstjernen og med urviseren (dvs. mot høyre) rundt den sørlige himmelpol. All bevegelse er fra øst mot vest, unntatt de to punktene som står i ro.
Den daglige banen til et objekt på himmelkulen, medregnet den mulige delen under horisonten, har en lengde som er proporsjonal med cosinus til deklinasjonen. Dermed er hastigheten til den daglige bevegelsen til et himmelobjekt denne cosinusverdien ganger 15°/time = 15'/min = 15"/s, dvs. (sammenlign med vinkeldiameter):

opp til en sol- eller månediameter hvert andre minutt
ca. fire sekunder for den største planeten
2000 ganger diameteren til de største stjernene per sekundDaglig bevegelse kan ses på fotografier der det har vært benyttet tidseksponering. Sirkumpolare stjerner som er i nærheten av himmelpolen beveger seg bare sakte. Det motsatte, å "følge" den daglige bevegelsen med et kamera, for å eliminere den på et fotografi, kan best gjøres med en ekvatorialmontering, som bare krever at rektascensjonen justeres; et teleskop kan ha en motor for å gjøre det automatisk (sidereal drive).